stanford-oval/wikipedia huggingface dataset:
มาสค์ไรเดอร์ซีรีส์
เนื้อเรื่องต้นฉบับ

เนื้อเรื่องในซีรีส์แรกของ มาสค์ไรเดอร์ (ในไทยใช้ชื่อ ไอ้มดแดงอาละวาด) เกิดขึ้นในโลกที่ถูกรุกรานจากองค์การก่อการร้ายอันลึกลับที่ใช้ชื่อว่า ช็อกเกอร์ ซึ่งมีเป้าหมายที่จะครองโลก เพื่อที่จะบรรลุจุดมุ่งหมายดังกล่าว ช็อกเกอร์ได้ลักพาตัวคนจำนวนมากเพื่อนำมาเป็นสมุน โดยผ่าตัดดัดแปลงคนเหล่านั้นให้เป็นมนุษย์ดัดแปลงโดยใช้เทคโนโลยีล้ำสมัย ก่อนที่จะล้างสมองเป็นขั้นตอนสุดท้าย อย่างไรก็ตาม เหยื่อรายหนึ่ง ผู้ซึ่งมีชื่อว่า ฮอนโก ทาเคชิ ได้รับการช่วยเหลือออกมาก่อนที่จะถูกล้างสมอง เมื่อสำนึกและความรู้สึกผิดชอบชั่วดีของเขามิได้ถูกลบล้างไปด้วย ฮอนโกจึงตัดสินใจที่จะใช้พลังที่เขาได้มาจากการดัดแปลงเพื่อต่อสู้กับองค์การช็อกเกอร์ในฐานะซูเปอร์ฮีโรนาม มาสค์ไรเดอร์ หรือ ไอ้มดแดง หลังจากนั้นก็ได้มีการสร้างไอ้มดแดงในรูปแบบต่างกันขึ้นในภาคต่อ ๆ มา
จุดตลาดของมาสค์ไรเดอร์

สำหรับผู้ชมของมาสค์ไรเดอร์ในยุคก่อนนั้นเน้นฐานผู้ชมที่เป็นเด็กผู้ชาย โดยเฉพาะประถมเป็นหลัก โดยเน้นเรื่องราวการทำความดี มิตรภาพ และ ความสามัคคี จนกระทั่งในปี ค.ศ. 2000 ได้มีการเพิ่มฐานผู้ชมในวัยอื่นๆ โดยเน้นไปทางเนื้อเรื่องที่มีมิติและสมจริงมากยิ่งขึ้น ทำให้เรื่องราวของตัวละครมีความหลากหลาย การสร้างปมเหตุการณ์ต่างๆให้มีความซับซ้อนคล้ายกับชีวิตของมนุษย์ทั่วๆไป รวมไปถึงการคัดเลือกนักแสดงเพื่อเพิ่มฐานผู้ชมประเภทหญิงสาวตั้งแต่มัธยมจนถึงแม่บ้าน
คุณลักษณะสำคัญของมาสค์ไรเดอร์

ในอดีตจนถึงปัจจุบัน มาสค์ไรเดอร์ในทุกๆภาคจะยังคงมีการรักษาเอกลักษณ์และลักษณะสำคัญของการเป็นมาสค์ไรเดอร์ดังนี้
คุณลักษณะสำคัญของมาสค์ไรเดอร์ > หน้ากาก

จุดสำคัญอย่างแรกของมาสค์ไรเดอร์คือหน้ากาก โดยลักษณะเด่นๆนั้นจะอยู่ดวงตาของไรเดอร์ ที่จะมีลักษณะเป็นวงรีโดยมีลักษณะคล้ายคลึงกับแมลง มีเขาซึ่งเป็นตัวบ่งบอกว่าเป็นแมลงชนิดใด (ยกเว้นไรเดอร์บางคนที่ไม่ได้มาจากแมลง เช่น มาสค์ไรเดอร์อาเมซอน, มาสค์ไรเดอร์อากิโตะ, มาสค์ไรเดอร์ริวคิ, มาสค์ไรเดอร์ฮิบีกิ, มาสค์ไรเดอร์ดีเคด เป็นต้น)
คุณลักษณะสำคัญของมาสค์ไรเดอร์ > เข็มขัด

ซีรีส์ของไรเดอร์ในช่วงโชวะ ไรเดอร์ทุกคนจะเป็นมนุษย์ดัดแปลง ซึ่งอาจจะถูกองค์กรวายร้ายหรือพรรคพวกร่วมกันดัดแปลงก็แล้วแต่ พวกเขาจะมีเข็มขัดฝังอยู่ในร่างกาย เมื่อทำการแปลงร่างเข็มขัดจะปรากฏขึ้นมาและแปลงร่างเป็นไรเดอร์
ในช่วงยุคต่อมาของซีรีส์ไรเดอร์ในยุคปัจจุบันในบางเรื่องเข็มขัดจะเป็นลักษณะถอดออกได้ ทำให้ในบางตอนจะมีลักษณะตอนที่ตัวเอกทำเข็มขัดหายหรือเข็มขัดของไรเดอร์บางคนสามารถถ่ายทอดให้คนอื่นๆได้ (เช่น ไคสะ จากมาสค์ไรเดอร์ไฟซ์) ส่วนการแปลงร่างนั้นจะต้องมีเข็มขัดมาก่อนถึงทำการแปลงร่างได้ โดยทุกภาคเป็นการใช้เข็มขัดกับวัตถุที่เป็นอุปกรณ์แปลงร่างที่หัวเข็มขัดอีกที แต่ต่อมาได้มีการพัฒนาเป็นระบบเข็มขัดที่เชื่อมระบบกับผู้ใช้ คือ แม้ถอดออก ถ้าคนอื่นสวมใส่จะเป็นไม่ได้ เพราะจะเชื่อมกับระบบผู้ใช้โดยตรง จนกว่าผู้ใช้จะตาย
คุณลักษณะสำคัญของมาสค์ไรเดอร์ > ท่าแปลงร่าง

ท่าแปลงร่างหรือเฮนชิน ถือเป็นเอกลักษณ์สำคัญของไรเดอร์ทุกคน โดยการแปลงร่างจะต้องเป็นลักษณะท่ายืนและต้องพูดคำว่า เฮนชิน โดยอาจจะมีคำเสริมท้ายได้ (เช่น เฮนชิน V3, เฮนชินสตรองเกอร์) โดยไรเดอร์คนแรกที่มีท่าแปลงร่างและใช้คำพูดแปลงร่างอย่างเป็นทางการคือ อิจิมอนจิ ฮายาโตะ (มาสค์ไรเดอร์หมายเลขสอง)
มีไรเดอร์เพียงไม่กี่คนที่ไม่มีท่าแปลงร่าง เช่น อามาซอน (ใช้คำว่า อา-มา-ซอน), G3 (ใช้สวมชุดเกราะแทน) ส่วนมาสค์ไรเดอร์ Xก็จะใช้คำว่า เซ็ทอัพ (Setup, หรือแปลเป็นไทยว่าประกอบร่าง) ในช่วงแรก แต่ช่วงหลังก็จะใช้ท่าเฮนชินเหมือนปกติ
คุณลักษณะสำคัญของมาสค์ไรเดอร์ > โลกทัศน์ของผลงาน

ในทีวีซีรีส์ของมาสค์ไรเดอร์ในยุคโชวะในระยะที่ 1 และ 2 จะมีความเกี่ยวข้องกันหมด ในบางเรื่องจะมีไรเดอร์รุ่นพี่ออกมาให้ความช่วยเหลือไรเดอร์รุ่นน้องที่กำลังลำบาก (โดยเฉพาะ V3 ซึ่งออกมาบ่อยและมีบทบาทมากที่สุด) จนเมื่อมาถึงซูเปอร์วัน ซึ่งมีการดำเนินเรื่องในลักษณะภาคใหม่ที่ไม่มีการเกี่ยวข้องกับไรเดอร์ตัวเก่าๆ แต่ในภายหลังก็ได้นำไรเดอร์ทั้ง 7 กลับมาร่วมเรื่องอีกครั้ง
จนในระยะที่ 3 ของยุคโชวะ แบล็คและแบล็ค RX ได้ตัดขาดเนื้อหากับไรเดอร์เก่าๆ ทั้งหมด แต่ RX กลับได้รับความนิยมน้อยมากจึงต้องมีการดึงไรเดอร์ทั้ง 10 ออกมาช่วย RX แต่ก็ไม่สามารถกระเตื้องความนิยมได้เท่าใดนัก
ในส่วนยุคเฮย์เซย์โลกทัศน์ได้ปรับใหม่หมด และจะแบ่งโลกทัศน์ในแต่ละอย่างตั้งแต่ คูกะและอากิโตะที่มีความเกี่ยวข้องกันในการกล่าวถึงกัน นอกจากนี้ใน มาสค์ไรเดอร์ดีเคด ได้มีการนำรูปแบบของมาสค์ไรเดอร์รุ่นพี่พบรุ่นน้องแต่เป็นการพบกันในโลกมิติคู่ขนานและตั้งแต่ มาสค์ไรเดอร์ดีเคด เป็นต้นมาจะมีไรเดอร์รุ่นน้องไปโผล่ในหนังโรงหรือตอนจบของซีรี่ยส์ก่อนหน้าเสมอเป็นการโปรโมต โดยมาสค์ไรเดอร์ดับเบิลเป็นคนแรกที่ไปโผล่ในซีรีส์ของมาสค์ไรเดอร์ดีเคด และดำเนินเช่นนี้ไปเรื่อยๆ ในตอนจบพิเศษของซีรีส์ มาสค์ไรเดอร์วิซาร์ด ได้พบกับเหล่ารุ่นพี่ในยุคเฮย์เซย์ทุกคน และในซีรี่ยส์ มาสค์ไรเดอร์ไกมุ ได้มีหนังโรงรวมไรเดอร์รุ่นพี่ทุกคนตั้งแต่ยุคโชวะถึงเฮย์เซย์อีกครั้งนับตั้งแต่ มาสค์ไรเดอร์ดีเคด เป็นต้นมา
รายชื่อผลงาน > ละครชุดทางโทรทัศน์ (ทีวีซีรีส์)

ชื่อเรื่องแต่ละเรื่องที่ระบุต่อไปนี้ ยึดตามชื่อเรื่องที่รู้จักกันทั่วไป เว้นแต่ระบุเป็นอย่างอื่น อนึ่ง ภาพยนตร์ชุดเหล่านี้อาจแบ่งได้เป็นสองยุค โดยตั้งแต่ คาเมนไรเดอร์ ถึง แบล็ค RX จัดเข้าในยุคโชวะ หรือ ยุคอิชิโนะโมริ เนื่องจากภาพยนตร์ทุกเรื่องในยุคนี้สร้างขึ้นในรัชสมัยโชวะของญี่ปุ่น และอิชิโนะโมริ โชทาโร่ยังมีชีวิตอยู่ ในขณะที่ ชิน คาเมนไรเดอร์ โปรล็อก, คาเมนไรเดอร์ ZO และ มาสค์ไรเดอร์ Jจะไม่นับหลังจากนั้น (ตั้งแต่ มาสค์ไรเดอร์คูกะ เป็นต้นไป) จัดเข้าในยุคเฮย์เซย์ หรือ ยุคหลังอิชิโนะโมริ เนื่องจากสร้างขึ้นในรัชสมัยเฮย์เซย์ของญี่ปุ่น และอิชิโนะโมริได้ถึงแก่กรรมแล้ว
รายชื่อผลงาน > ละครชุดทางโทรทัศน์ (ทีวีซีรีส์) > ยุคโชวะ

| ลำดับ | ชื่อเรื่อง | วันเริ่มออกอากาศ วันที่สิ้นสุดออกอากาศ | จำนวนตอน | รายละเอียดปรากฏการณ์เพิ่มเติม |
| --- | --- | --- | --- | --- |
| 1 | มาสค์ไรเดอร์ | 3 เมษายน ค.ศ. 1971  10 กุมภาพันธ์ ค.ศ. 1973 | 98 ตอน |  |
| 2 | มาสค์ไรเดอร์ V3 | 17 กุมภาพันธ์ ค.ศ. 1973  9 กุมภาพันธ์ ค.ศ. 1974 | 52 ตอน |  |
| 3 | มาสค์ไรเดอร์ X | 16 กุมภาพันธ์ ค.ศ. 1974  12 ตุลาคม | 35 ตอน |  |
| 4 | มาสค์ไรเดอร์อมาซอน | 19 ตุลาคม ค.ศ. 1974  29 มีนาคม ค.ศ. 1975 | 24 ตอน |  |
| 5 | มาสค์ไรเดอร์สตรองเกอร์ | 5 เมษายน ค.ศ. 1975  27 ธันวาคม | 39 ตอน |  |
| 5 | รวมพล! เหล่าไรเดอร์ทั้ง 7!! | 3 มกราคม ค.ศ. 1976 | - | ออกอากาศต่อจากมาสค์ไรเดอร์สตรองเกอร์ตอนอวสาน |
| 6 | อมตะ! มาสค์ไรเดอร์ สเปเชียล | 8 กันยายน ค.ศ. 1979 | - | รายการพิเศษก่อนที่จะออกอากาศ |
| 6 | มาสค์ไรเดอร์ (สกายไรเดอร์) | 5 ตุลาคม ค.ศ. 1979  10 ตุลาคม ค.ศ. 1980 | 54 ตอน |  |
| 7 | มาสค์ไรเดอร์ซูเปอร์-วัน | 17 ตุลาคม ค.ศ. 1980  26 กันยายน ค.ศ. 1981 | 48 ตอน | หลังจากนี้ได้เว้นช่วงในการสร้างผลงานไปถึง 6 ปี |
| - | กำเนิดไรเดอร์คนที่ 10 มาสค์ไรเดอร์ มารวมด้วยกัน!! | 3 มกราคม ค.ศ. 1984 | - | การปรากฏตัวครั้งแรกของมาสค์ไรเดอร์คนที่ 10 มาสค์ไรเดอร์ซีครอส |
| 8 | นี่แหละคือ มาสค์ไรเดอร์ BLACK! | 27 กันยายน ค.ศ. 1987 | - |  |
| 8 | มาสค์ไรเดอร์ BLACK | 4 ตุลาคม ค.ศ. 1987  9 คุลาคม ค.ศ. 1988 | 51 ตอน |  |
| 8 | ปรากฏการณ์ครั้งยิ่งใหญ่ รวมพล มาสค์ไรเดอร์ 1 - RX | 16 ตุลาคม ค.ศ. 1988 | - |  |
| 9 | มาสค์ไรเดอร์ BLACK RX | 23 ตุลาคม ค.ศ. 1988  24 กันยายน ค.ศ. 1989 | 47 ตอน | หลังจากซีรีส์นี้จบลงก็ได้เว้นช่วงในสร้างทีวีซีรีส์เป็นระยะเวลากว่า 10 ปี |
รายชื่อผลงาน > ละครชุดทางโทรทัศน์ (ทีวีซีรีส์) > ยุคเรย์วะ

| ลำดับ | ชื่อเรื่อง | วันที่ออกอากาศ (ปี ค> ศ.) | จำนวนตอน | รายละเอียด |
| --- | --- | --- | --- | --- |
| 1 | มาสค์ไรเดอร์เซโร่วัน | 1 กันยายน ค.ศ. 2019  30 สิงหาคม ค.ศ. 2020 | 45 ตอน + ตอนพิเศษ 6 ตอน | ผลงานเรื่องแรกในยุครัชศกเรย์วะ ได้มีการประกาศงดการถ่ายทำชั่วคราวเมื่อช่วงต้นเดือนพฤษภาคมจนถึงกลางเดือนมิถุนายนอันเนื่องมาจาก สถานการณ์การแพร่ระบาดของเชื้อไวรัสโควิด-19 ในประเทศญี่ปุ่น |
| 2 | มาสค์ไรเดอร์เซเบอร์ | 6 กันยายน ค.ศ. 2020 29 สิงหาคม ค.ศ. 2021 | 47 ตอน + ตอนพิเศษ 2 ตอน |  |
| 3 | มาสค์ไรเดอร์รีไวซ์ | 5 กันยายน ค.ศ. 2021 28 สิงหาคม ค.ศ. 2022 | 50 ตอน | ผลงานครบรอบ 50 ปีมาสค์ไรเดอร์ |
| 4 | มาสค์ไรเดอร์กีทส์ | 4 กันยายน ค.ศ. 2022  27 สิงหาคม ค.ศ. 2023 | 49 ตอน |  |
| 5 | มาสค์ไรเดอร์ก็อตชาร์ด | 3 กันยายน ค.ศ. 2023  25 สิงหาคม ค.ศ. 2024 | 50 ตอน |  |
| 6 | มาสค์ไรเดอร์กาบุ | 1 กันยายน ค.ศ. 2024  TBA |  |  |
รายชื่อผลงาน > การแสดงสดและละครเวที

[มาสค์ไรเดอร์ซังเงทสึ] -ไกมุไกเด็น-
มาสค์ไรเดอร์ซีโร่วัน - มาสค์ไรเดอร์อาร์คซีโร่วัน (อาซุ) ไฟนอลสเตจ
รายชื่อผลงาน > ดราม่า CD

ดราม่า CD: มาสค์ไรเดอร์ เบลด -切り札の行方-
ดราม่า CD: ไดร์ฟ ซาก้า -เรื่องราวความฝันของ มาสค์ไรเดอร์ มัค-
รายชื่อผลงาน > มังงะและอนิเมะ ไลท์โนเวล

ยอดนักสืบแห่งฟูโตะ
รูปแบบของเล่นและของสะสมในมาสค์ไรเดอร์ซีรีส์

Deluxe (หรือ DX) ในยุคแรกเริ่มได้บริษัท "ป๊อปปี้" เป็นผู้ผลิตต่อมาได้เปลี่ยนเป็นหน้าที่ของบริษัท "บันได" เป็นผู้ผลิตนับตั้งแต่ซีรีส์มาสค์ไรเดอร์แบล็คจนถึงปัจจุบัน และ "เป็นไลน์ที่ได้รับความนิยมมากที่สุด"
Legend Rider Series Belts (ปัจจุบันได้ยกเลิกการผลิตตั้งแต่ปี ค.ศ. 2010)
(สินค้าจากผลงานฉลองครบรอบ 20
ผลงาน)
(รุ่นพิเศษที่มีเสียงพากย์ของนักแสดง)
Triple Change Henshin Series (ผลิตและออกจำหน่ายเพียง 3 รูปแบบเท่านั้น)
Complete Selection (หรือ CS) (ปัจจุบันได้ปรับเปลี่ยนและพัฒนาการผลิตรูปแบบใหม่ในชื่อ Complete Selection Modification (หรือ CSM) ตั้งแต่ปี ค.ศ. 2013)
Complete Selection Modification (หรือ CSM)
Tamashii Lab
Souchaku Henshin (ปัจจุบันได้ยกเลิกการผลิตตั้งแต่ปี ค.ศ. 2009)
Super Imaginative Chogokin (หรือ S.I.C)
S.H.Figuarts (หรือชื่อเต็มคือ S imple style H eroic action Figu res and Arts )
S.H.Figuarts Shinkocchou Seihou
SHODO
SO-DO
Ex-Aid
Build
Zi-O
Zero-One
Saber
ไลน์ที่ผลิตจากแต่ละซีรีส์ซึ่งจะมีลูกเล่นและคุณสมบัติที่แตกต่างกันออกไปโดยอ้างอิงจากการปรากฏให้เห็นในแต่ละซีรีส์
R&M (Rider & Monster) (ริวคิ)
COR (Cast Off Rider) (คาบูโตะ)
DX 4 Form Change (ผลิตให้กับเดนโอและคิบะ)
DX 2 Form Change (ผลิตให้กับซีโร่นอสและอิคซะ)
FFR (Final Form Ride) (ดีเคด)
WFC (W Form Change Series) (ดับเบิ้ล)
OCC (OOO Combo Change) (โอส)
FMC (Fourze Module Change) (โฟร์เซ่)
WAP (Wizard Action Please!) (วิซาร์ด)
AC (Arms Change) (ไกมุ)
TK (Tire Koukan) (ไดร์ฟ)
GC (Ghost Change) (โกสต์)
LVUR (Level UP Rider) (เอ็กเซด)
BCRS (Bottle Change Rider Series) (บิลด์)
RKF (Rider Kick's Figure Series) (จีโอเป็นต้นไป)
RKF Rider Armor Series (จีโอ)
RKF Legend Rider Series (ตัวละครในซีรีส์ที่อยู่ลำดับก่อนหน้าจีโอ)
figma (ผลิตให้กับซีรีส์มาสค์ไรเดอร์ดราก้อนไนท์ในอเมริกา)
Full Action Figure SAGA (จัดจำหน่ายภายในตู้กาชาปอง)
Master Grade (หริอ MG)
Figure-Rise
Figure-Rise Standard
Soft Vinyl (หรือโมเดลที่ทำจากวัสดุ PVC)
Sofubi
Rider Hero Series
Legend Rider Series (ชื่อใหม่ที่นำ Rider Hero Series บางรูปแบบมาผลิตและจัดจำหน่ายใหม่)
CONVERGE KAMEN RIDER
Hyper Detail Molding (หรือ HDM)
Real Action Heroes (หรือ RAH)
Ichiban Kuji
รูปแบบของเล่นและของสะสมในมาสค์ไรเดอร์ซีรีส์ > Candytoy

ฟิกเกอร์
เข็มขัดและอาวุธ
อุปกรณ์แปลงร่าง
เกม > รายชื่อวิดีโอเกม

คาเมนไรเดอร์ BLACK ไทเค็ทสึชาโดว์มูน (仮面ライダーBLACK 対決シャドームーン)
คาเมนไรเดอร์คลับ (仮面ライダー倶楽部)
คาเมนไรเดอร์คลับ เกคิทตสึช็อคเกอร์แลนด์ (仮面ライダー倶楽部 (クラブ) 激突ショッカーランド)
คาเมนไรเดอร์คลับ แบทเทิลเรซเซอร์ (仮面ライダー倶楽部 バトルレーサー)
คาเมนไรเดอร์ SD ฮาชิเระ! ไมท์ตี้ไรเดอรส์ (仮面ライダーSD 走れ! マイティライダーズ)
คาเมนไรเดอร์ SD แกรนช็อคเกอร์ โนะ ยาโบ (仮面ライダーSD グランショッカーの野望)
คาเมนไรเดอร์ SD ชูสึเกคิ!! ไรเดอร์แมชชีน (仮面ライダーSD 出撃!!ライダーマシン)
คาเมนไรเดอร์ ช็อกเกอร์กุนดัน (仮面ライダー ショッカー軍団)
คาเมนไรเดอร์ ZO (仮面ライダーZO)
คาเมนไรเดอร์ (仮面ライダー)
คาเมนไรเดอร์ V3 (仮面ライダーV3)
คาเมนไรเดอร์คูกะ (仮面ライダークウガ)
คาเมนไรเดอร์ เดอะ ไบค์เรซ (仮面ライダーTHEバイクレース)
คาเมนไรเดอร์อากิโตะ & คูกะ ไวลด์แบทเทิล (仮面ライダー アギト＆クウガ ワイルドバトルがベルト)
คาเมนไรเดอร์อากิโตะ (仮面ライダーアギト)
คิดส์สเตชัน คาเมนไรเดอร์ฮีโรส์ (キッズステーション 仮面ライダーヒーローズ)
คาเมนไรเดอร์ริวคิ (仮面ライダー龍騎)
คาเมนไรเดอร์ เซกิ โนะ เคอิฟุ (仮面ライダー正義の系譜)
คาเมนไรเดอร์ไฟซ์ (仮面ライダー555)
คาเมนไรเดอร์เบลด (仮面ライダー剣)
คาเมนไรเดอร์ฮิบิกิ (仮面ライダー響鬼)
คาเมนไรเดอร์คาบูโตะ (仮面ライダーカブト)
คาเมนไรเดอร์ ไคลแม็กซ์ฮีโร่ส์ (仮面ライダー クライマックスヒーローズ)
คาเมนไรเดอร์ ไคลแม็กซ์ฮีโร่ส์ W (ดับเบิ้ล) (仮面ライダー クライマックスヒーローズ W)
คาเมนไรเดอร์ ไคลแม็กซ์ฮีโร่ส์ โฟรเซ (仮面ライダー クライマックスヒーローズ フォーゼ)
คาเมนไรเดอร์ ไคลแม็กซ์ฮีโร่ส์ OOO (โอส) (仮面ライダー クライマックスヒーローズ オーズ)
คาเมนไรเดอร์ ซูเปอร์ไคลแม็กซ์ฮีโร่ส์ (仮面ライダー 超クライマックスヒーローズ)
คาเมนไรเดอร์ดราก้อนไนท์ (KAMEN RIDER DRAGON KNIGHT)
คาเมนไรเดอร์แบทเทิล กันบาไรด์ การ์ดแบทเทิลไทเซ็น (仮面ライダーバトル ガンバライド カードバトル大戦)
ออลคาเมนไรเดอร์ ไรเดอร์เจเนอเรชัน (オール仮面ライダー ライダージェネレーション)
ออลคาเมนไรเดอร์ ไรเดอร์เจเนอเรชัน 2 (オール仮面ライダー ライダージェネレーション2)
ออลคาเมนไรเดอร์ ไรเดอร์รีโวลูชัน (オール仮面ライダー ライダーレボリューション)
คาเมนไรเดอร์ แบทไทรด์วอร์ส (仮面ライダー バトライド・ウォー)
คาเมนไรเดอร์ แบทไทรด์วอร์ส II (仮面ライダー バトライド・ウォーII)
คาเมนไรเดอร์ แบทไทรด์วอร์ส เจเนซิส (仮面ライダー バトライド・ウォー創生)
คาเมนไรเดอร์ ทราเวลเลอร์เซ็นคิ (仮面ライダー トラベラーズ戦記)
คาเมนไรเดอร์ ซัมมอนไรด์ (仮面ライダーサモンライド)
คาเมนไรเดอร์โกสต์ เกม เดะ ไคกัน! (仮面ライダーゴースト ゲームでカイガン!!)
คาเมนไรเดอร์ ไคลแม็กซ์ไฟท์เตอร์ส (仮面ライダー クライマックスファイターズ)
คาเมนไรเดอร์ ไคลแม็กซ์สครัมเบิล จีโอ (仮面ライダー クライマックススクランブル ジオウ)
KAMEN RIDER memory of heroez
เกม > เกมแอป

คาเมนไรเดอร์ ไรเดอร์เบาท์! (仮面ライダー ライダバウト!)
คาเมนไรเดอร์ สตอร์มฮีโร่ส์ (仮面ライダー ストームヒーローズ)
คาเมนไรเดอร์ แบทเทิลรัช (仮面ライダーバトルラッシュ)
คาเมนไรเดอร์ ซิตี้วอร์ส (仮面ライダー シティウォーズ)
เกม > เกี่ยวกับเทรดดิ้งการ์ด

คาเมนไรเดอร์สแน็ค (仮面ライダースナック)
เรนเจอร์สไตรค์ (レンジャーズストライク)
คาเมนไรเดอร์แบทเทิล กัมบาไรด์ (仮面ライダーバトル ガンバライド)
คาเมนไรเดอร์แบทเทิล กัมบาไรซิ่ง (仮面ライダーバトル ガンバライジング)
คาเมนไรเดอร์ AR การ์ดดัส (仮面ライダーARカードダス)
คาเมนไรเดอร์ เบรกโจ๊กเกอร์ (仮面ライダー ブレイクジョーカー )
คุจิกาชาปอง คาเมนไรเดอร์ บุทโทบะโซล (くじガシャポン 仮面ライダー ブットバソウル)
ข้อมูลลิงก์

Kamen Rider Official Portal Site Kamen Rider WEB
Kamen Rider Official ที่เอกซ์ (ทวิตเตอร์)
ทิวเขานครศรีธรรมราช

| ทิวเขานครศรีธรรมราช |
| --- | --- |
เขาหลวง, เขาบรรทัด
เขาอกทะลุ จังหวัดพัทลุง เป็นส่วนหนึ่งของทิวเขานครศรีธรรมราช
จุดสูงสุด
ยอด: เขาหลวง
ความสูง เหนือระดับน้ำทะเล: 1,835 เมตร (6,020 ฟุต)
ข้อมูลเชิงขนาด
ยาว: 460 กม. (286 ไมล์) NW/SE
กว้าง: 40 กม. (25 ไมล์) NE/SW
ข้อมูลทางภูมิศาสตร์
ประเทศ:  ไทย
เทือกเขา: ทิวเขาตะนาวศรี
ติดต่อกับ: ไทย-มาเลเซีย
ข้อมูลทางธรณีวิทยา
อายุหิน: ยุคเพอร์เมียน, ยุคไทรแอสซิก
ประเภทหิน: หินแกรนิต, หินปูน
ทิวเขานครศรีธรรมราช มีลักษณะตั้งเป็นแกนกลางของคาบสมุทรไทย (ภาคใต้ตอนกลาง) ทอดตัวในแนวเหนือ-ใต้ โดยเริ่มจากเกาะต่าง ๆ ในจังหวัดสุราษฎร์ธานี คือ เกาะเต่า เกาะนางยวน เกาะพงัน เกาะสมุย เกาะกะเต็น และมีบางส่วน ที่จมลงไปในทะเล เรียกส่วนนี้ว่า ช่องแคบสมุย โดยมาโผล่ขึ้นที่อำเภอดอนสัก เขตจังหวัดสุราษฎร์ธานีและอำเภอขนอม เขตจังหวัดนครศรีธรรมราช จังหวัดพัทลุง จังหวัดตรัง โดยทิวเขาที่ผ่านเขตจังหวัดพัทลุงและตรัง ถือเป็นที่กั้นเขตแดนระหว่าง 2 จังหวัดนี้ มักเรียกอีกชื่อว่า "ทิวเขาบรรทัด" จากนั้น แนวทิวเขาทอดยาวลงไปยังเขตแดนระหว่างจังหวัดสตูลกับประเทศมาเลเซีย โดยบรรจบกับทิวเขาสันกาลาคีรีที่ภูเขาซีนา จังหวัดสตูล ซึ่งเป็นเขตแดนธรรมชาติระหว่างไทยกับมาเลเซีย มีความยาวประมาณ 460 กิโลเมตร
ภูมิศาสตร์

ทิวเขานครศรีธรรมราช เป็นทิวเขาขนาดใหญ่ที่อยู่ทางตะวันออกของทิวเขาภูเก็ต และเป็นแกนของคาบสมุทรมลายูต่อลงไปอีกแนวหนึ่ง ทิวเขานี้กั้นที่ราบสุราษฎร์ไว้ตอนกลาง โดยมีภูเขาลูกโดดๆ แทรกอยู่เป็นตอนๆ มีความสูง 200-600 เมตร มีเขาพนมเบญจา สูง 1,404 เมตร เป็นเขาหินแกรนิต ที่มีทิศทางทอดตัวจากเหนือไปใต้ จากริมฝั่งทะเลด้านอ่าวไทยไปสุดยังฝั่งทะเลด้านตะวันตก เริ่มจากเกาะเต่า จ.สุราษฎร์ธานี จรดทางใต้เชื่อมต่อกับทิวเขาสันกาลาคีรี ทางตอนเหนือของเทือกเขานครศรีธรรมราชมียอดสูงหลายยอด ที่มีความสูงมากกว่า 1,000 เมตร ส่วนตอนกลาง และตอนใต้ยอดไม่สูงนัก ส่วนที่ยื่นลงไปในทะเลของทิวเขานี้อยู่ทางตอนเหนือ ได้แก่ เกาะเต่า เกาะสมุย เกาะพงัน และหมู่เกาะน้อยใหญ่ต่างๆ ทิวเขานครศรีธรรมราชมียอดเขาที่สำคัญและยอดเขาสูงสุด ได้แก่ เขาหลวง อยู่ในเขตอำเภอลานสกา จังหวัดนครศรีธรรมราช สูง 1,835 เมตร ยอดเขาฝามี อยู่ในเขตอำเภอพรหมคีรี จังหวัดนครศรีธรรมราช สูง 1,654 เมตร เขาหนอง อยู่ในเขตจังหวัดสุราษฎร์ธานี สูง 1,530 เมตร เขาบรรทัด อยู่ในเขตจังหวัดตรังและจังหวัดพัทลุง สูง 1,350 เมตร เขาเหมน อยู่ในเขตอำเภอฉวาง จังหวัดนครศรีธรรมราช สูง 1,309 เมตร เขาเจ็ดยอด อยู่ในจังหวัดพัทลุง สูง 1,200 เมตร เขาสอยดาว อยู่ในเขตจังหวัดตรัง สูง 993 เมตร เขาซีนา อยู่ในเขตจังหวัดสตูล สูง 740 เมตร แนวทิวเขานครศรีธรรมราชเป็นทิวเขาที่ใหญ่ที่สุดและยาวที่สุดในภาคใต้ โดยมียอดเขาหลวงซึ่งมีความสูงประมาณ 1,835 เมตรจากระดับน้ำทะเล เป็นยอดเขาที่สูงที่สุดของแนวทิวเขาและสูงที่สุดในเขตภาคใต้ ตั้งอยู่ในพื้นที่อำเภอลานสกา จังหวัดนครศรีธรรมราช เปรียบเสมือนเป็นหลังคาสีเขียวของภาคใต้ เพราะมีสภาพเป็นป่าดงดิบชื้นและป่าดิบเขาที่มีความอุดมสมบูรณ์และมีความหลากหลายทางชีวภาพมากที่สุดแห่งหนึ่งของประเทศไทยและของโลก
ทิวเขานี้มีแม่ที่สำคัญได้แก่ตาปี ไหลสู่อ่าวบ้านดอน จังหวัดสุราษฎร์ธานี มีความยาว 230 กิโลเมตร ตรัง ไหลสู่ทะเลอันดามันที่จังหวัดตรัง มีความยาว 175 กิโลเมตร ปากพนัง ไหลลงสู่อ่าวนคร จังหวัดนครศรีธรรมราช มีความยาว 146 กิโลเมตร กลาย ไหลลงสู่อ่าวไทย มีความยาว 80 กิโลเมตร
ยอดเขาต่างๆ ในทิวเขานครศรีธรรมราช ได้แก่
- ยอดเขาหลวง สูง 1,835 เมตร อ.ลานสกา จ. นครศรีธรรมราช (ยอดเขาที่สูงที่สุดในจังหวัดนครศรีธรรมราช)
- ยอดเขาฝามี สูง 1,654 เมตร อ.พรหมคีรี จ. นครศรีธรรมราช
- ยอดเขาพรหมโลก สูง 1,631 เมตร อ.พรหมคีรี จ. นครศรีธรรมราช
- ยอดเขาตาฝัน สูง 1,550 เมตร จ. นครศรีธรรมราช
- ยอดเขาหนอง สูง 1,530 เมตร จ. สุราษฎร์ธานี (ยอดเขาที่สูงที่สุดในจังหวัดสุราษฎร์ธานี)
- ยอดเขานันใหญ่ สูง 1,438 เมตร อ.นบพิตำ จ. นครศรีธรรมราช
- ยอดเขานัน (ยอดเขาหกพู) สูง 1,410 เมตร อ.นบพิตำ จ. นครศรีธรรมราช
- ยอดเขาสันเย็น สูง 1,366 เมตร อ.นบพิตำ จ. นครศรีธรรมราช
- ยอดเขาบรรทัด สูง 1,350 เมตร จ.ตรัง/จ.พัทลุง
- ยอดเขาเหมน (เขาพระสุเมรุ) สูง 1,307 เมตร อ.ช้างกลาง/อ.นาบอน จ. นครศรีธรรมราช
- ยอดเขาคีโหมด สูง 1,303 เมตร อ.สิชล จ. นครศรีธรรมราช
- ยอดเขาเต่า สูง 1,200 เมตร อ.นบพิตำ จ. นครศรีธรรมราช
- ยอดเขาเจ็ดยอด สูง 1,200 เมตร อ. กงหรา จ. พัทลุง
- ยอดเขาญวนเฒ่า สูง 1,090 เมตร จ. สุราษฎร์ธานี
- ยอดเขาสอยดาว สูง 993 เมตร จ. ตรัง
- ยอดเขารามโรม สูง 985 เมตร อ.ร่อนพิบูลย์ จ. นครศรีธรรมราช
- ยอดเขาโตนงาช้าง สูง 932 เมตร อ.หาดใหญ่ จ. สงขลา
- ยอดเขาหินแท่าน สูง 887 เมตร อ.ป่าพะยอม จ. พัทลุง
- ยอดเขานาง สูง 881 เมตร อ.สิชล จ. นครศรีธรรมราช
- ยอดเขาหลวง สูง 814 เมตร อ.ขนอม/อ.สิชล จ. นครศรีธรรมราช
- ยอดเขาแก้ว สูง 800 เมตร อ.รัตภูมิ จ. สงขลา
- ยอดเขาซีนา (ยอดเขาจีน) สูง 740 เมตร อ. เมือง จ. สตูล (ยอดเขาที่สูงที่สุดในจังหวัดสตูล)
ภูมิศาสตร์ > แม่น้ำกลาย

แม่น้ำกลาย เป็นแม่น้ำสายสำคัญในตอนเหนือของจังหวัดนครศรีธรรมราช ต้นน้ำก่อกำเนิดมาจากผืนป่าบนทิวเขานครศรีธรรมราชในเขตป่ากรุงชิง อุทยานแห่งชาติเขาหลวง และเขตอุทยานแห่งชาติเขานัน ในจังหวัดนครศรีธรรมราช ครอบคลุมพื้นที่ 5 ตำบล ของ 2 อำเภอ ประกอบด้วย ตำบลนบพิตำ ตำบลกรุงชิง อำเภอนบพิตำ กับ ตำบลตลิ่งชัน ตำบลกลาย และไหลออกสู่อ่าวไทยที่ ตำบลสระแก้ว ของอำเภอท่าศาลา จังหวัดนครศรีธรรมราช มีความยาวประมาณ 80 กิโลเมตร
ดูเพิ่ม

อุทยานแห่งชาติเขาหลวง
อุทยานแห่งชาติเขานัน
อุทยานแห่งชาติใต้ร่มเย็น
อุทยานแห่งชาติน้ำตกโยง
อุทยานแห่งชาติน้ำตกสี่ขีด
อุทยานแห่งชาติทะเลบัน
| ด ค กทิวเขาในประเทศไทย |
| --- | --- |
 จันทบุรี  ดงพญาเย็น  แดนลาว  ตะนาวศรี  ถนนธงชัย ถนนธงชัยกลาง  ถนนธงชัยตะวันตก  ถนนธงชัยตะวันออก  นครศรีธรรมราช  บรรทัด  ผีปันน้ำ ขุนตาน  พนมดงรัก  เพชรบูรณ์  ภูเก็ต  ภูพาน  สันกาลาคีรี  สันกำแพง  หลวงพระบาง
วงศ์มะเขือ

| Solanaceae |
| --- | --- |

ดอกของ Brugmansia suaveolens

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Solanales
วงศ์:: Solanaceae Juss.

Subfamilies
 Cestroideae Goetzeoideae Nicotianoideae Petunioideae Schizanthoideae Schwenckioideae Solanoideae
วงศ์มะเขือ (Solanaceae) เป็นวงศ์ของพืชดอกที่มีความสำคัญทางการเกษตร แม้ว่าบางชนิดเป็นพืชมีพิษ ชื่อของวงศ์นี้ตั้งตามชื่อสกุล Solanum วงศ์นี้ประกอบด้วยสกุล  Datura, Mandragora (mandrake), Atropa belladonna (deadly nightshade), Lycium barbarum (wolfberry), Physalis philadelphica (tomatillo) , Physalis peruviana (Cape gooseberry flower), Capsicum (พริก), Solanum (มันฝรั่ง, มะเขือเทศ, มะเขือ), Nicotiana (ยาสูบ), และ Petunia พืชเศรษฐกิจในวงศ์นี้ยกเว้นยาสูบ (Nicotianoideae) และพิทูเนีย (Petunioideae) แล้ว สกุลอื่นๆอยู่ในวงศ์ย่อยSolanoideae.
สมาชิกส่วนใหญ่ของวงศ์ Solanaceae ถูกนำมาใช้ประโยชน์และเป็นยา เครื่องเทศ และแหล่งอาหารที่สำคัญ แต่บางชนิดก็เป็นพิษต่อมนุษย์และสัตว์
ตัวอย่างสกุล

| 0 | 1 | 2 | 3 |
| --- | --- | --- | --- |
|  Acnistus  Alona  Anisodus  Anthocercis  Atropa -  Browallia  Brugmansia -  Brunfelsia  Calibrachoa  Capsicum - |  Cestrum  Chamaesaracha  Cyphanthera  Cyphomandra  Datura -  Duboisia  Fabiana  Hyoscyamus -  Iochroma  Lycianthes |  Lycium  -  Mandragora -  Mellissia -  Nicandra  Nicotiana -  Nierembergia -  Nolana  Oryctes  Petunia  Physalis - |  Quincula  Salpiglossis  Schizanthus  Scopolia  Sessea  Solandra  Solanum -  Streptosolen  Trianaea  Withania |
ดูเพิ่ม

Hawkes, J. G., Lester, R. N., Skelding, A. D. (1979). The biology and taxonomy of the Solanaceae. Academic Press, London. ISBN 0-12-333150-1.{{cite book}}:  CS1 maint: multiple names: authors list (ลิงก์)
D'Arcy, William G. (1986). Solanacea. Columbia University Press. ISBN 0-231-05780-6.
Radford, Albert E. (1986). Fundamentals of Plant Systematics. Harper & Row, Publishers, Inc. ISBN 0-06-045305-2.
แหล่งข้อมูลอื่น

Sol Genomics Network
Solanaceae Network - pictures of plants เก็บถาวร 2005-03-07 ที่ เวย์แบ็กแมชชีน
Solanaceae Source - A worldwide taxonomic monograph of all species in the genus Solanum.
Solanaceae of Chile, por Chileflora[ลิงก์เสีย]
Solanaceae เก็บถาวร 2007-10-26 ที่ เวย์แบ็กแมชชีน in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. เก็บถาวร 2007-01-03 ที่ เวย์แบ็กแมชชีน http://delta-intkey.com เก็บถาวร 2007-01-03 ที่ เวย์แบ็กแมชชีน
Solanaceae in USDA Plants Database.
Family Solanaceae เก็บถาวร 2013-06-18 ที่ เวย์แบ็กแมชชีน Flowers in Israel
ประพาศ ศกุนตนาค

| พลตรีประพาศ ศกุนตนาค |
| --- | --- |
เกิด: 24 ธันวาคม พ.ศ. 2475
เสียชีวิต: 26 ธันวาคม พ.ศ. 2567 (92 ปี) โรงพยาบาลรามาธิบดี กรุงเทพมหานคร ประเทศไทย
คู่สมรส: สุปรียา ศกุนตนาค
บุตร: 4 คน
โทรทัศน์ทองคำ: รางวัลเกียรติยศคนทีวี (พ.ศ. 2554)
พลตรี ประพาศ ศกุนตนาค (24 ธันวาคม พ.ศ. 2475 – 26 ธันวาคม พ.ศ. 2567) อดีตสมาชิกสภานิติบัญญัติแห่งชาติ พ.ศ. 2549 และเป็นบิดาของ พลเอก ศานติ ศกุนตนาค หัวหน้าคณะนายทหารฝ่ายเสนาธิการประจำผู้บังคับบัญชา และ อดีตแม่ทัพภาคที่ 4
| วิดีโอหลายคลิปจากแหล่งข้อมูลภายนอก |
| --- | --- |
 ประกาศคณะรักษาความสงบเรียบร้อยแห่งชาติ, วิดีโอยูทูบ
ประวัติ

พลตรี ประพาศ เกิดเมื่อวันที่ 24 ธันวาคม พ.ศ. 2475 เป็นบุตรของขุนเหมสมาหาร (ประพงศ์ ศกุนตนาค) อดีตนายอำเภอสีคิ้วที่มีส่วนเกี่ยวข้องในกรณีกบฏบวรเดช และนางเหมสมาหาร (พริ้ง ศรีเพ็ญ) เป็นหลานปู่ของหลวงสรรพกิจโกศล (ปาน) อดีตนายอำเภอพุทไธสง ต้นสกุล "ศกุนตนาค"
พล.ต.ประพาศ สำเร็จการศึกษาจากโรงเรียนอำนวยศิลป์, โรงเรียนกรุงเทพคริสเตียนวิทยาลัย, โรงเรียนเตรียมนายร้อย รุ่นที่ 17 และโรงเรียนนายร้อยพระจุลจอมเกล้า (จปร.) รุ่นที่ 10 รุ่นเดียวกับ พล.อ.ธรรมรักษ์ อิศรางกูร ณ อยุธยา อดีตรัฐมนตรีว่าการกระทรวงกลาโหม
การทำงาน > ราชการทหารและการเมือง

พลตรี ประพาศ รับราชการอยู่ในเหล่าทหารสื่อสารมาโดยตลอด หลังจากสำเร็จการศึกษาจากโรงเรียนเสนาธิการทหารบก ได้เข้ารับราชการเป็นอาจารย์สอนวิชาทหารในโรงเรียนนายร้อยพระจุลจอมเกล้า เป็นระยะเวลา 18 ปี โดยเป็นอาจารย์ผู้สอนของนายทหารผู้มีบทบาทสำคัญในประเทศ เช่น พลเอก ประยุทธ์ จันทร์โอชา และพลเอก อุดมเดช สีตบุตร เป็นต้นในวันที่ 23 กุมภาพันธ์ พ.ศ. 2534 ขณะดำรงยศ พันเอก ได้รับตำแหน่งโฆษกคณะรักษาความสงบเรียบร้อยแห่งชาติ ต่อมาในวันที่ 19 กันยายน พ.ศ. 2549 ขณะดำรงยศพลตรีได้รับตำแหน่ง โฆษกคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
พลตรี ประพาศ ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2549
การทำงาน > ผู้ประกาศข่าวและผู้บรรยาย

พลตรี ประพาศ เป็นผู้ประกาศข่าวของช่อง 5 ในยุคแรกร่วมกับเสกสรรค์ ภู่ประดิษฐ์ และสุชาติ นาทะพันธุ์ รวมถึงยังเป็นผู้ประกาศข่าวของช่อง 7 ยุคก่อตั้งสถานีที่ยังคงอยู่ในความดูแลของ ททบ.5 และยังออกอากาศเป็นภาพขาวดำอยู่
พลตรี ประพาศ ยังมีความแม่นยำเรื่องของงานพระราชพิธี ราชาศัพท์ และการออกเสียงพระนามของพระบรมวงศานุวงศ์อย่างถูกต้อง ทุกพระองค์ จึงเป็นผู้วางระเบียบวิธีการในการอ่านข่าวในพระราชสำนักของผู้ประกาศข่าวทุกสถานี เป็นผู้ฝึกสอนผู้ประกาศข่าว เรื่องหลักการใช้ภาษาไทย การอ่านออกเสียงให้ถูกต้อง อีกทั้งเป็นวิทยากรอบรมเรื่องการประกาศข่าว ให้กับกรมประชาสัมพันธ์ ททบ.5 และหน่วยงานจำนวนมาก ต่อเนื่องยาวนานมากว่า 40 ปี
หลังเกษียณอายุราชการ พลตรี ประพาศ ได้รับตำแหน่งที่ปรึกษาผู้อำนวยการสถานีวิทยุโทรทัศน์กองทัพบก และได้รับโอกาสให้เป็นผู้บรรยายงานพระราชพิธีและรัฐพิธีที่ถ่ายทอดสดทางโทรทัศน์รวมการเฉพาะกิจแห่งประเทศไทยหลายครั้ง โดยงานที่เขาภูมิใจที่สุดคือได้เป็นหัวหน้าคณะผู้บรรยายในพระราชพิธีฉลองสิริราชสมบัติครบ 60 ปี ในปี พ.ศ. 2549 ต่อมาได้ทำหน้าที่เดียวกันในพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในเดือนพฤศจิกายน พ.ศ. 2551 และพระราชพิธีมหามงคลเฉลิมพระชนมพรรษา 7 รอบ ในเดือนธันวาคม พ.ศ. 2554 ตามลำดับ